section_heading: Privatni život
paragraph_text: Clichy je rođen i odrastao u Toulouseu na jugozapadu Francuske. Njegova majka Jacqueline je medicinska sestra dok je otac Claude podrijetlom s Martinika. Igrač je u dobi s 15 godina postao je član Cannesa te je tada skoro umro na operacijskom stolu. Naime, igrač je jednog dana namjeravao preskočiti ogradu kako bi došao do klupskog igrališta ali mu je prilikom penjanja prst zbog prstena zaglavio na ogradi. Sve je rezultiralo time da mu se prst u potpunosti otkinuo sa šake (prstenjak na desnoj ruci) te je vraćen na svoje mjesto u sedmosatnoj operaciji. Tijekom same operacije došlo je do komplikacija jer je Clichyju prestalo kucati srce. Doktor koji je vodio operaciju kasnije je izjavio da je igrač preživio čudom.